సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బుమ్రా నెం.1 ర్యాంక్‌కి రషీద్ ఖాన్ పోటీ..?
యూఏఈ వేదికగా ఈ నెల 15 నుంచి ఆసియా కప్ జరగనుండగా.. ఈ టోర్నీలో భారత్, పాకిస్థాన్, శ్రీలంక, బంగ్లాదేశ్‌, హాంకాంగ్‌తో పాటు అఫ్గానిస్థాన్‌ కూడా పోటీపడనుంది.
Samayam Telugu | Updated:
Sep 13, 2018, 10:13PM IST
భారత డెత్ ఓవర్ల స్పెషలిస్ట్ జస్‌ప్రీత్ బుమ్రా నెం.1 ర్యాంక్‌కి అఫ్గానిస్థాన్‌ స్పిన్నర్ రషీద్ ఖాన్‌ ఎసరు పెట్టేలా కనిపిస్తున్నాడు. యూఏఈ వేదికగా ఈ నెల 15 నుంచి ఆసియా కప్ జరగనుండగా.. ఈ టోర్నీలో భారత్, పాకిస్థాన్, శ్రీలంక, బంగ్లాదేశ్‌, హాంకాంగ్‌తో పాటు అఫ్గానిస్థాన్‌ కూడా పోటీపడనుంది. ఈ ఏడాది ముగిసిన ఐపీఎల్‌లో అద్భుతంగా రాణించిన రషీద్ ఖాన్.. అదే జోరుని ఆసియా కప్‌లోనూ కొనసాగించాలని ఉవ్విళ్లూరుతున్నాడు.
ఐసీసీ వన్డే ర్యాంకింగ్స్‌లో ప్రస్తుతం బుమ్రా 775 పాయింట్లతో అగ్రస్థానంలో ఉండగా.. 755 పాయింట్లతో రషీద్ ఖాన్ తర్వాత స్థానంలో కొనసాగుతున్నాడు. ఈ నెల 18న హాంకాంగ్‌తో తొలి మ్యాచ్ ఆడనున్న భారత్ జట్టు ఒక్కరోజు కూడా విరామం తీసుకోకుండా 19న పాకిస్థాన్‌తో రెండో మ్యాచ్ ఆడనుంది. ఈ టోర్నీ నుంచి కెప్టెన్ విరాట్ కోహ్లీకి సెలక్టర్లు విశ్రాంతినిచ్చినా.. అతని నెం.1 స్థానానికి మాత్రం ఢోకా లేదు. ప్రస్తుతం కోహ్లీ 911 పాయింట్లతో కొనసాగుతుండగా.. రెండో స్థానంలో ఉన్న బాబర్ అజామ్ (పాకిస్థాన్) ఖాతాలో 825 పాయింట్లే ఉన్నాయి.